31. 12. 81 De Europæiske Fællesskabers Tidende Nr. C 343/23 
Udtalelse om forslag til Rådets direktiv om emballager til flydende levnedsmidler 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 204 af 13. august 1981, side 6. 
A. UDTALELSENS JURIDISKE GRUNDLAG 
Rådet besluttede den 5. maj 1981 i medfør af artikel 2, 30, 100 og 235 i traktaten om 
oprettelse af Det europæiske økonomiske Fællesskab at høre Det økonomiske og 
sociale Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 191. plenarforsamling, afholdt i 
Bruxelles den 28. og 29. oktober 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 2, 
30, 100 og 235, 
under henvisning til anmodning af 5. maj 1981 fra 
Rådet for De europæiske Fællesskaber om Udvalgets 
udtalelse om forslag til Rådets direktiv om emballa­
ger til flydende levnedsmidler, 
under henvisning til beslutning truffet af formanden 
den 22. maj 1981 om at pålægge Afdelingen for 
miljøbeskyttelse, sundhedsvæsen og forbrug at udar­
bejde udtalelse og beretning om forslaget, 
under henvisning til forhandlingerne på afdelingens 
64. møde den 6. oktober 1981, 
under henvisning til sin udtalelse om Rådets direktiv 
om bortskaffelse af affald, afgivet på plenarforsam­
lingen den 28. november 1974 (l), 
under henvisning til forhandlingerne på den 191. 
plenarforsamling den 28. og 29. oktober 1981, mødet 
den 29. oktober, og 
under henvisning til beretning aflagt af ordføreren, 
Paul Hatry — 
med 109 stemmer mod 6, idet 13 undlod at stem­
me — 
VEDTAGET FØLGENDE UDTALELSE: 
(i) EFTnr. C 16 af 23. 1. 1975. 1. ALMINDELIGE BEMÆRKNINGER 
1.1. Udvalget godkender samtlige generelle mål, 
som opstilles i direktivforslaget, idet hovedmålsæt­
ningen på dette relativt vigtige område er at sikre en 
kontrol med og nedbringelse af mængden af affald, 
samtidig med at der opstilles mål med hensyn til 
genanvendelse eller genbrug på såvel energi- som 
råstofområdet. 
1.2. Udvalget mener, at de metoder, direktivforsla­
get anbefaler på dette ømtålelige og vanskelige 
område — i den udstrækning direktivforslaget opfyl­
der målsætningerne — skulle kunne give positive 
resultater for samfundet som helhed og medlemssta­
ternes økonomi, og tilkendegiver samtidig ønsket 
om, at hverken forbrugere, skatteydere, industri eller 
distributionsled pålægges finansielle, tekniske end­
sige menneskelige forpligtelser, som kunne gøre 
denne byrde for tyngende for denne eller hin berørte 
samfunds- eller erhvervsgruppe. 
1.3. Da den hidtidige erfaring på området, såvel i 
medlemsstaterne som på EF-plan, er ret begrænset 
for ikke at sige sporadisk, mener Udvalget, at det vil 
være hensigtsmæssigt, at et sådant initiativ bevarer sit 
evolutionære præg på en sådan måde, at princip­
perne for dets gennemførelse ajourføres på såvel 
nationalt som EF-plan i takt med de resultater, der 
efterhånden vil blive opnået. 
1.4. Der er blevet fremsat talrige kritiske bemærk­
ninger fra alle områder inden for industri og handel, 
Nr. C 343/24 De Europæiske Fællesskabers Tidende 31. 12. 81 
fra forbrugerorganisationerne og andre samfundsin­
teresser. Disse invendinger er der gjort detaljeret rede 
for i beretningen. 
Udvalget gør derfor opmærksom på, at de forskellige 
svage punkter, som er blevet påpeget under behand­
lingen af forslaget, ikke uden videre på det indle­
dende stadium, hvorpå disse foranstaltninger endnu 
befinder sig, lader sig korrigere eller præcisere, med 
det formål at stramme teksten og gøre den klarere, da 
erfaringerne på dette område m.h.t. følgevirknin­
gerne af de anbefalede foranstaltninger er så begræn­
sede. 
1.5. Udvalget må ligeledes konstatere, at direktiv­
forslaget angår et område, hvor de nationale foran­
staltninger som følge af manglende EF-initiativer er 
blevet truffet, uden at der er sket en koordinering på 
EF-plan, og endog uden at der har været pligt til at 
underrette EF-Kommissionen, hvilket kan føre til 
nye hindringer for samhandelen eller konkurrence­
forvridninger mellem de forskellige lande eller sekto­
rer. 
1.6. Selv om direktivforslaget ikke udelukker faren 
for iværksættelse af nationale foranstaltninger, som 
kan få disse uheldige konsekvenser, så skaber det dog 
en egnet EF-ramme, der sikrer, at EFs myndigheder 
holdes underrettet, og fremmer en harmoniserings­
politik, samtidig med at det meget hurtigere bliver 
muligt at se nærmere på de nationale foranstaltnin­
ger, der kunne tænkes at krænke bestemte principper 
i traktaten. 
Den smidighed, der kendetegner direktivet på dette 
stadium, indebærer derfor også flere fordele end 
ulemper. 
1.7. På baggrund af det materiale og de uddybende 
mundtlige redegørelser, Udvalget har modtaget af 
Kommissionens repræsentanter under den speciali­
serede studiegruppes arbejde, kan det ligeledes fast­
slå, at direktivet udover de fastsatte mål med hensyn 
til affald skal tilgodese en række andre prioriterede 
målsætninger, f.eks.: 
— at intet emballagemateriale stilles bedre eller rin­
gere, 
— at ingen proces, hvad enten det drejer sig om 
genbrug eller genfyldning i forbindelse med 
bortskaffelse af væskeemballager, behandles dis­
kriminerende, ved at skabe almindelig forståelse 
for tanken om emballagegenudnyttelse, 
— at det således skal være muligt, når det drejer sig 
om emballager, at tage hensyn til væskens art, 
den valgte distributionskanal samt nødvendighe­
den af at begrænse procedurens finansielle kon­sekvenser mest muligt for både forbrugerne, 
industrien og distributionsleddet, 
— at forbrugernes sundhed og sikkerhed ligeledes 
har haft afgørende indflydelse på udformningen 
af de i direktivforslagets fastlagte målsætninger. 
Alle disse forskellige tanker bør komme konkret til 
udtryk i direktivforslagets endelige version. 
1.8. Udvalget konstaterer ligeledes, at en lang 
række forhåndshøringer har fundet sted, hvilket 
blandt andet fremgår af rækken af successive udkast, 
som Kommissionens forslag har foranlediget, og de 
forskellige synspunkter, som er kommet til udtryk. 
Det beklager imidlertid, at der tilsyneladende ikke er 
blevet arrangeret en direkte høring af arbejdstagernes 
repræsentanter og en samlet høring af samtlige indu­
stri- og handelskredse. 
1.9. Udvalget gør med tilfredshed opmærksom på, 
at direktivet ikke udelukker muligheden for indgåel­
sen af frivillige aftaler mellem landenes regeringer og 
de berørte erhverv, og at de udtalelser, der er blevet 
fremsat af virksomhedernes repræsentanter, giver 
anledning til at forvente et aktivt samarbejde fra 
virksomhedernes side med henblik på opfyldelsen af 
visse af de i dette direktiv fastsatte mål. 
1.10. Udvalget noterer sig ligeledes med tilfredshed 
Kommissionens vilje til sammen med de repræsenta­
tive forbrugerorganisationer at videreføre organisa­
tionernes arbejde på uddannelses- og informations­
området, således at der i de kommende år kan skabes 
en stadig mere positiv holdning i spørgsmålet om en 
korrekt bortskaffelse af de i direktivet omtalte former 
for affald. 
1.11. Uden iøvrigt at ville anfægte direktivforsla­
gets målsætninger gør Udvalget opmærksom på, at 
det beklageligvis ikke har været muligt hverken i 
dokumentet eller Kommissionsrepræsentanternes re­
degørelser at finde oplysninger om disse foranstalt­
ningers positive eller negative beskæftigelsesmæssige 
konsekvenser samt og ikke mindst følgevirkningerne 
på energiområdet, som trods alt har været af vok­
sende betydning lige siden 70'ernes begyndelse. 
Udvalget så gerne, at disse undersøgelser, som Kom­
missionen og medlemsstaterne må videreføre, i 
højere grad beskæftigede sig med disse to aspekter. 
2. SÆRLIGE BEMÆRKNINGER 
Gennemgangen af direktivforslaget gav anledning til 
en række særlige bemærkninger, hvortil Udvalget 
ønsker af fremsætte følgende udtalelser: 
31. 12. 81 De Europæiske Fællesskabers Tidende Nr. C 343/25 
2.1. Arten af den afgørelse, der foreslås Rådet 
Udvalget konstaterer, at visse medlemmer kunne 
have ønsket, at den af Kommissionen foreslåede 
aktion snarere blev udformet som en henstilling, men 
det kunne godkende princippet om et direktiv, hvis 
indhold skal tilpasses, efterhånden som der høstes 
erfaringer på området. 
Selv om det konstaterer, at direktivets relative unøj­
agtighed kunne begrænse effektiviteten i visse tilfæl­
de, indrømmede Udvalget, at det på grund af mang­
lende praktisk erfaring i størstedelen af medlemslan­
dene endnu ikke var muligt at være mere præcis. 
2.2. Direktivforslagets retsgrundlag 
Samtidig med at Udvalget påpeger, at bestemmel­
serne udelukkende er baseret på traktatens arti­
kel 235, mener det, at det ville have været hensigts­
mæssigt udtrykkeligt at henvise til artikel 2, 30 og 
100, der synes at danne mere relevant retsgrundlag 
for den af Kommissionen anbefalede aktion. 
2.3. Arten af flydende levnedsmidler, der omfattes af 
direktivet 
Skønt det i visse indlæg er kommet til udtryk, at 
direktivforslaget overhovedet ikke skulle finde an­
vendelse på bestemte kategorier af flydende levneds­
midler, navnlig frugtsaft og mælk, er Udvalget over­
bevist om, at udelukkelse af disse produkter, der er 
omfattet af forslaget, muligvis vil have til følge, at 
dette ikke får den virkning, det bør have, såfremt det 
skal omfatte en betydelig mængde husholdningsaf­
fald med henblik på miljøbeskyttelse, og såfremt det 
skal have en vis virkning med hensyn til råstof- eller 
energibesparelse. 
Imidlertid vil medtagelse i direktivet af flydende lev­
nedsmidler med fysiske og kemiske egenskaber, der 
er så forskellige som de i bilag 1 nævnte produkters 
egenskaber, navnlig for så vidt angår deres kulsure 
eller ikke kulsure karakter, produkternes særlige vær­
di, nødvendige opbevaring, transport, informerende 
eller salgsfremmende etikettering osv., netop medfø­
re, at direktivet nødvendigvis bliver fleksibelt, så­
fremt så mange forskellige produkter skal behandles 
efter metoder, der har til formål at fjerne mest muligt 
affald under anvendelse af mindst mulig energi sam­
tidig med, at der genindvindes den størst mulige 
mængde råstoffer til acceptable omkostninger. 2.4. Arten af de kvantitative oplysninger, der skal ind­
samles og meddeles 
Udvalget noterer sig, at de tal, der skulle tjene som 
grundlag for fastsættelsen af målene, og de oplysnin­
ger, der skal gives, var ret upræcise, og det mener, at 
der kun kan gøres fremskridt på dette område, så­
fremt forslagets bestemmelser iværksættes gradvis, 
således at erfaringen kan vise, hvorledes man mest 
effektivt og relevant kan fastsætte de kvantitative mål 
og de statistiske oplysninger, der skal indsamles. 
Udvalget henstiller, at der for så vidt angår produkter 
med ringe enhedsværdi, men med stort volumen, 
udarbejdes relevante statistiske metoder (f.eks. ved 
repræsentative undersøgelser), der ikke finansielt 
belaster de økonomiske aktiviteter unødvendigt 
hårdt. 
2.5. Rækkevidden af standardiseringsforanstaltnin-
gerne 
Udvalget har drøftet rækkevidden af de udtryk, der 
er anvendt i den pågældende artikel, og sluttede med 
at konstatere, at terminologien giver anledning til 
uoverensstemmelse ikke alene vedrørende princi­
pielle spørgsmål, såsom om disse initiativer er 
ønskværdige, nyttige eller nødvendige, men ligeledes 
vedrørende den betydning, disse termer skal tillæg­
ges på de forskellige fællesskabssprog. 
Udvalget henstiller, at Kommissionen mere nøjagtigt 
definerer de anvendte udtryk, således at der skabes 
tilstrækkeligt grundlag for klart at udtale sig om 
betydningen og rækkevidden af de i direktivforslaget 
indeholdte henstillinger. 
2.6. Foranstaltningernes sociale rækkevidde, navnlig 
set ud fra et beskæftigelsessynspunkt 
Udvalget fik under drøftelserne af spørgsmålet fore­
lagt modstridende oplysninger. Da Kommissionen 
ikke udtrykkeligt har hørt navnlig arbejdstagerorga­
nisationerne, mener det, at der bør indsamles mere 
præcise oplysninger på dette punkt. 
2.7. Betydningen af den globale energisituation 
På baggrund af oplysninger fra Kommissionens re­
præsentanter konstaterer Udvalget, at betragtnin­
gerne til forslaget efter visse regeringers ønske ikke 
nævner genindvinding af den i emballagerne inde­
holdte energi eller data vedrørende reducering af 
netto-energiudgifterne. 
Nr. C 343/26 De Europæiske Fællesskabers Tidende 31. 12. 81 
Udvalget beklager dette, så meget mere som de fore­
liggende oplysninger gør det muligt at konstatere, at 
energi-indholdet i en betragtelig del af de af direktiv­
forslaget omfattede emballager er betydeligt, samt at 
der desuden findes oplysninger på området, eftersom 
de pågældende erhvervskredse har foretaget under­
søgelser. Endvidere optager energien en stadig større 
plads på Fællesskabets betalingsbalance. Dette for­
hold bør vies al fornøden opmærksomhed. Efter 
Udvalgets opfattelse bør der indhentes supplerende 
oplysninger i dette spørgsmål. 
2.8. Direktivets rækkevidde vedrørende hindringer for 
samhandel og konkurrence 
Udvalget konstaterer, at Fællesskabet på grund af 
manglende initiativ fra Kommissionens side risikerer 
at blive stillet over for talrige nationale og i visse 
forbundsstater regionale initiativer, der uden tvivl vil 
være til fare for varernes frie bevægelighed og for 
konkurrencen i Fællesskabet. 
Udvalget konstaterer, at direktivforslagets upræcise 
karakter, som den tilskriver den omstændighed, at 
dette område er under stadig udvikling, indebærer, at 
man ikke på forhånd kan garantere, at regeringernes 
initiativer ikke er til skade for den frie samhandel og 
konkurrencen. 
Udvalget noterer sig, at Fællesskabet med forslaget i 
det mindste får et informationsmiddel og en pas­
sende procedure til hurtigst muligt at fjerne faren for 
foranstaltninger, der ikke er i overensstemmelse med 
traktatens ånd. 
Ud fra dette synspunkt er direktivforslaget et frem­
skridt i forhold til en fuldstændig uklar situation. 
2.9. De økonomiske og sociale kredses medvirken ved 
gennemførelsen af direktivet 
Udvalget konstaterede på baggrund af de oplysnin­
ger, det har fået forelagt, at der trods de i ovenstå­
ende pkt. 1.8. nævnte høringer i de økonomiske og 
sociale kredse synes at være en vis utilfredshed med 
hensyn til karakteren af de samråd, der har ført til 
den endelige udgave af direktivforslaget, som det 
skal udtale sig om. 
På den anden side har Udvalget allerede gjort 
opmærksom på, at det omhandlede spørgsmål, der er 
relativt nyt, på grund af sin social-økonomiske virk­
ning samt set ud fra et forbrugermæssigt synspunkt 
forudsætter en stadig kontakt med de berørte kred­
se. 
På denne baggrund henstiller Udvalget, at Kommis­
sionen nedsætter et udvalg, bestående af repræsen­
tanter for alle berørte kredse, dvs. producenter, for­handlere, arbejdstagere og forbrugere, der regelmæs­
sigt får forelagt de i direktivet omhandlede rapporter 
og målsætninger, og som vil gøre det muligt at af­
hjælpe de utilstrækkelige kontaktmuligheder, der er 
blevet konstateret under Udvalgets arbejde. 
Der bør endvidere fastsættes en form for kontakt 
med de lokale myndigheder, som skal varetage gen­
nemførelsen af miljøpolitikken. 
Udvalget ønsker ligeledes at modtage en rapport, der 
udarbejdes af Kommissionen på grundlag af de 
oplysninger, den modtager fra de nationale regerin­
ger. 
3. GENNEMGANG AF ARTIKLERNE 
En gennemgang af artiklerne fører til følgende kom­
mentarer og forslag til ændringer: 
3.1. Udvalget anmoder Kommissionen om at 
ajourføre de oplysninger af national karakter, der er 
gengivet for de forskellige lande, og som ikke altid 
synes af afspejle den seneste udvikling på området 
(Danmark, Det forenede Kongerige, Nederlande­
ne). 
3.2. Udvalget mener, at udtrykket »olivenolie« i 
den 6. betragtning, side 13, fjerde afsnit, sidste linje, 
bør erstattes af ordene »spiseolie, herunder navnlig 
olivenolie«. 
3.3. Artikel 2 
Udvalget finder det påkrævet at sondre mellem 
genanvendelse af materialer og genvinding af energi, 
selv om begge former principielt kan godkendes. 
Udvalget henstiller endvidere, at man foretrækker 
sådan genanvendelse, som gør det muligt at bruge 
affald til at fremstille nye former for emballage eller 
til andre produkter fremfor ren og skær energigen­
vinding; dette bør gælde, i det mindste så længe det 
ikke ud fra objektive oplysninger kan påvises, at 
begge fremgangsmåder indebærer lige store fordele i 
råvarebesparelse, som er direktivets målsætning. 
Udvalget finder ikke, at det i bilag II omhandlede 
skema giver korrekt udtryk for disse to muligheder. 
3.4. Angående artikel 2 bemærker Udvalget, at 
listen over definitioner ikke er komplet, fordi de 
emballager eller metoder, der anvendes, i visse til­
fælde ikke medtages i de følgende artikler. 
31. 12. 81 De Europæiske Fællesskabers Tidende Nr. C 343/27 
Således konstaterer Udvalget, at udtrykket »pantfri 
emballage« ikke findes i definitionerne, hvorimod 
begrebet »pantemballage« nævnes. 
3.5. Artikel 3 
Udvalget ønsker at understrege det positive i denne 
artikel, som muliggør anvendelsen af metoden med 
»forsøg og fejl«, eftersom det på første stadium er 
meget vanskeligt nøjagtigt at fastsætte vægt og 
mængde af emballage, og fordi præcise statistikker 
vil blive for bekostelige for de billige materialer, der 
er tale om. 
3.6. Artikel 4 
Udvalget bemærker den helt uhensigtsmæssige an­
vendelse af ordet »distributionsmåder« i litra c). 
Udvalget fremfører, at dette udtryk i almindelig 
sprogbrug såvel som i fagsprog har betydningen »di­
stributionskanaler«, hvorimod det fremgår af Kom­
missionens forklaringer, at det skulle betyde »særlige 
behandlingsmåder for emballage«. 
Udvalget er af den opfattelse, at denne terminologi 
bør ændres. 
Udvalget ønsker ligedes at understrege, at kombina­
tionen af artikel 3 og 4 bør muliggøre en mere præcis 
definition af, i hvilken udstrækning medlemssta­
terne kan gribe ind; dette kunne gøres ved en gradvis 
tilpasning af direktivet, når det først er iværksat og 
afprøvet i praksis. 
3.7. Artikel 5 
Udvalget bemærker, at tredje led fortsat er ret vagt 
med hensyn til, hvorledes medlemsstaterne kan 
fremme afsætningsmulighederne for materialer ud­
vundet af emballageaffald. 
Udvalget støtter det initiativ, der er blevet taget med 
henblik på at fjerne ved lov eller administrativt fast­
satte hindringer, navnlig inden for offentlige ind­
købsaftaler, der skulle være en hindring for anven­
delsen af genanvendte produkter. 
Udvalget bemærker endvidere, at man på dette 
område må undgå konkurrenceforvridninger, der i 
princippet er i modstrid med traktatens ånd. 
3.8. Artikel 6 
Udvalget henstiller, at man i henhold til denne artikel 
ikke alene skulle tilstræbe vægtformindskelser og energibesparelser, men ligeledes i videst muligt om­
fang volumenbesparelser. 
3.9. Artikel 7 
Ordlyden i denne artikel er ikke neutral med hensyn 
til de forskellige former for mulig udnyttelse af 
emballagerne. 
Udvalget konkluderede, at denne artikel skal ses på 
baggrund af ovenstående pkt. 1.7. 
3.10. Artikel 8 
Udvalget ønsker at kende omfanget af den eksperti­
se, som de specialister, der skal vurdere, hvorvidt en 
ny emballage er egnet eller ej, skal være i besiddelse 
af. 
Udvalget finder, at det under pkt. 2.9. omhandlede 
udvalg bør beskæftige sig med de emballager, der er 
omtalt i artikel 8. 
3.11. Artikel 9 
Udvalget ønsker at give udtryk for visse forbehold 
over for de ideer, der er redegjort for i denne arti­
kel. 
Ud over de sproglige vanskeligheder, Udvalget hen­
viser til i sine generelle bemærkninger, har det note­
ret sig, at erhvervslivet har visse forbehold vedrø­
rende disse bestemmelser. 
Således omtaler disse erhvervskredse, at det bør være 
muligt hurtigt at destruere betydelige mængder em­
ballage, og at der pålægges for store begrænsninger 
for så vidt angår råstoffer og energi, idet standard­
iseret emballage skal opfylde kravene fra det mest 
krævende produkt, den må indeholde. De gør endvi­
dere opmærksom på de tekniske vanskeligheder i 
forbindelse med de forskellige typer drikkevarer, 
konkurrencebegrænsninger, hindringer for samhan­
delen osv. 
Udvalget konstaterer imidlertid, at såfremt pantem­
ballage bliver en generel regel for visse typer drikke­
varers vedkommende inden for hele Fællesskabet, 
kunne visse former for standardisering blive en 
nødvendighed, men naturligvis ikke m.h.t. ikke-
returemballage, hvis man ønsker at undgå visse uhel­
dige følger, som f.eks. afskærmning af de nationale 
markeder. 
Udvalget henstiller, at det i forbindelse med artikel 9, 
stk. 3, er det udvalg, der er stillet forslag om i pkt. 
2.9., der varetager den deri omhandlede opgave, såle­
des at det ikke kun bliver erhvervskredse, men også et 
udvalg, der får mulighed for at give udtryk for sit 
synspunkt. 
Nr. C 343/28 De Europæiske Fællesskabers Tidende 31. 12. 81 
3.12. Artikel 10 
Udvalget foreslår, at den omtalte rapport selvfølgelig 
sendes til det nævnte udvalg (jf. pkt. 2.9.), men også 
til Det økonomiske og sociale Udvalg samt Europa-
Parlamentet. 3.14. Bilag I 
Efter en grundig gennemgang af begrundelserne for 
optagelse af de i dette bilag nævnte produkter, finder 
Udvalget, at der ikke i et direktiv om harmonisering 
af politikken vedrørende affald er grund til at ude­
lukke visse flydende levnedsmidler, hvis emballage­
materialer kan genanvendes. 
3.13. Artikel 11 
Udvalget gør opmærksom på, at den i stk. 1 nævnte 
»eventuelle« harmonisering selvfølgelig bliver 
nødvendig, såfremt der ellers ville kunne opstå kon­
kurrenceforvridninger, hindringer for den frie bevæ­
gelighed eller til en afskærmning af markederne. 3.15. Bilag II 
Udvalget mener, at en sondren mellem de anbefalede 
metoder til genanvendelse af emballager (udnyttelse 
af råstoffer eller energifremstilling) snarere henhører 
under dette bilag, således at artikel 2, og navnlig litra 
d), kan belyses. 
Bruxelles, den 29. oktober 1981. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til udtalelse fra Det økonomiske og sociale Udvalg 
Følgende tekst i afdelingens udtalelse udgår som følge af et ændringsforslag, der blev vedtaget under 
debatten 
3.3. Artikel 2 
Afdelingen henstiller, at der i definitionen af genanvendelsesemballage gøres tydeligere rede for de 
to kategorier for mulig genanvendelse nemlig: 
i) anvendelse til produktion af nye emballager eller til andre produkter; 
ii) fremstilling af energi; 
de to former for genanvendelse anses afgjort begge for positive. 
Resultat af afstemningen, der foregik med angivelse af navn 
54 stemte for, 51 stemte imod, 11 undlod at stemme.